وزارت ماہی پروری، مویشی پروری و ڈیری
جناب پرشوتم روپالا نے 16 سے 20 مئی 2022 تک برازیل کا دورہ کیا
ماہی پروری، مویشی پروری اور ڈیری کے مرکزی وزیر جناب پرشوتم روپالانے برازیل کے وزیر زراعت کی دعوت پر 16 سے 20 مئی 2022 تک برازیل کا دورہ کیا اور مویشی پروری اور ڈیری کے شعبے سے تعلق رکھنے والے ماہرین اور پرائیویٹ سیکٹر کے نمائندوں پر مشتمل ایک وفد کی قیادت کی۔
جناب روپالا نے اپنے ہم منصب وزیر برائے زراعت ، مویشی پروری اور بہم رسانی جناب مارکوس مونٹیس کارڈیرو کے ساتھ انتہائی نتائج خیز تبادلہ خیال کیا۔ دونوں وزراء نے اس امر پر اتفاق کیا کہ باہمی مفاد پر مبنی دونوں ملکوں کے رشتوں کو مزید مضبوط کیا جائے ۔
جناب روپالا نے برازیلین ایسوسی ایشن آف زیبوبریڈرس ، اوبیرابا، زراعت اور مویشیوں کی برازیلین کنفیڈریشن  کے میئر اور برازیلین کوآپریٹیوز ا ٓرگنائزیشن  کے صدورصاحبان کے ساتھ ملاقاتیں کیں۔ ان ملاقاتوں میں انہوں نے ڈیری کے شعبے میں تحقیق و ترقی، جینیاتی بہتری اور تجارت اور سرمایہ کاری کے ذریعہ تعاون میں اضافہ کرنے کے لئے اپنائےجانے والے راستوں پر تبادلہ خیال کیا ۔
جنوری 2020 میں عزت مآب جناب بولسو نیرو کے صدارتی دورے کے دوران ، برازیل نے اپنی تاریخ میں پہلی بار کسی ملک کے ساتھ 15 مفاہمت ناموں اور معاہدوں پر دستخط کئے اور بہت سے شعبوں میں کئے جانے والے تعاون کو وسعت دینے کا فیصلہ کیا۔ ان شعبوں میں مویشی پروری اور ڈیری ، تیل اور قدرتی گیس، حیاتیاتی توانائی، ایتھنول، تجارت اور سرمایہ کاری وغیرہ شامل ہیں ۔
صدربولسونیرو کے دورہ ٔ بھارت کے دوران نیشنل ڈیری ڈیولپمنٹ بورڈ  اور برازیلین زیبوبریڈرس ایسوسی ایشن  کے درمیان تکنیکی میدان میں تعاون کے حوالے سے ایک مشترکہ اعلامیہ پر دستخط کئے گئے تھے۔ اوبیرابا میں وزیرموصوف نے زیبومیوزیم کا دورہ کیا اور مویشی جینیات اورجنین سے متعلق چار جدید ترین لیباریٹریوں یعنی زیبوانڈریو، اے بی ایس سیمن اینڈ ایمبریو سینٹرل، جنرل ایمبریوز سینٹرل اور ایلٹا جنیٹکس سیمن سینٹرل کا بھی دورہ کیا۔انہوں نے ان اداروں کے کام کاج کی تعریف کی اورمویشی پروری اوراس سے متعلقہ شعبوں میں مشترک مفادات پر مبنی شراکت داریوں کے لئے تعاون کو بڑھانے میں ان کی دلچسپی کا استقبال بھی کیا۔
سال 2016 میں مویشی پروری اور ڈیری کے محکمے  اور برازیل کی زرعی تحقیقات کارپوریشن  کے درمیان ایک مفاہمت نامہ پر دستخط کئے گئے تھے۔ اسی سلسلے میں وزیر موصوف نے جوئز ڈیفورا میں ایمبریپا کیٹل ڈیری  تحقیقی مرکز کا دورہ کیا اور اس بات پر زور دیا کہ اس مفاہمت نامہ کے تحت جلد ہی کام کاج کے ایک منصوبے کو حتمی شکل دی جائے اور اس پر عمل آوری برازیل میں موجود ہندوستانی ماہرین کی آئی وی ایف ٹکنالوجی کےبارےمیں تربیت اور ہندوستان میں آئی وی ایف جنین کی تخلیق کی ذمہ داری سنبھالنے کے لئے برازیلین کمپنیوں کی نشاندہی کرنا ، وہ بنیادی سرگرمیاں ہیں جن کی اس عملی منصوبے کے سلسلے میں شناخت کی جارہی ہے ۔
براسیلیا میں وزیر موصوف نے برازیل میں یوگا 2022 کے بین ا لاقوامی دن سے متعلق جشن کی تقریبات کے آغاز کے پروگرام میں شرکت کی اور بڑی تعداد میں برازیل کے یوگا ٹیچروں سے گفتگو کی ۔ آیوروید کو فروغ دینے کی غرض سے وزیر موصوف نے آیوروید قومی بک کا اجرا کیا جس کا عنوان تھا ’’پروفیسر آیوشمان ‘‘۔اس کا ترجمہ ہندوستانی سفارتخانہ نے برازیل کے آیوروید کے ماہر ڈاکٹر جوس راگ کےساتھ مل کر کیا ہے ۔ انہوں نے سرکاری اورنجی شعبوں سے تعلق رکھنے والی بہت سی اعلی مرتبت شخصیات سے بھی ملاقات اور گفتگو کی ۔
ہندوستان کی آزادی کے 75 برسوں سے متعلق تقریبا ت کے ایک حصہ کے طور پر ، سفارتخانہ برازیلین سیارہ گاہ میں 21 مئی سے 10 جون 2022 تک ایک خلائی نمائش کا اہتمام کررہا ہے ، جس کا مقصد ہندوستانی خلائی ادارہ اسرو کے ذریعہ اس شعبے میں کی جانےوالی پیش قدمیوں کو اجاگر کرناہے ۔ وزیر موصوف کے ذریعہ اس خلائی نمائش کا افتتاح 20 مئی 2022 کو کیا گیا ۔
وزیرمحترم نے ساؤ پولو، براسیلیا اور ریوڈی جنیرو میں ہندوستانی تاریکین وطن سے بھی ملاقات کی اور ریوڈی جنیرو، براسیلیا اور ساؤ پولو میں نصب شدہ مہاتما گاندھی کے مجسمے پر گلہائے عقیدت پیش کئے ۔
وزیر موصوف نے یو پی ایل لمیٹڈ کی شاخوں کا بھی دورہ کیا ۔ یہ ا یک ہندوستانی کثیر قومی کمپنی ہے جو زراعت سے متعلق کیمیائی مادے تیار کرنے کے ساتھ ساتھ ان کی مارکیٹنگ کرتی ہے اور فصل کو محفوظ رکھنے کی تدابیر بھی فراہم کرتی ہے ۔ اس دورہ کے دوران وزیر موصوف کے سا تھ وفد کے دیگر ارکان کےعلاوہ ڈاکٹر وی ارون پرساد، ڈائریکٹر سینٹرل فروزن سیمن پروڈکشن اینڈ ٹریننگ انسٹی ٹیوٹ اور ڈاکٹر نیلیش نائے، سینئر منیجر ، انیمل بریڈنگ نیشنل ڈیری ڈیولپمنٹ بورڈ ، موجود تھے۔